Song Kang Ho Bintangi Projek Drama Pertamanya, “Uncle Sam Shik”
Pelakon Song Kang Ho telah memilih Uncle Sam Shik (tajuk kerja) sebagai projek seterusnya.  Berlatarkan awal 1960-an, Uncle Sam Shik mengisahkan kesombongan, ketamakan, kepercayaan dan persahabatan dua lelaki – pakcik Sam Shik dan Kim San. Projek itu akan menandakan drama bersiri pertama buat Song Kang Ho sejak memulakan kariernya sebagai pelakon.  Song Kang Ho sangat terkenal di seluruh dunia, menjadi pelakon Korea pertama yang menerima ‘Anugerah Pelakon Terbaik’ di ‘Festival Filem Cannes’ awal tahun ini. Dikenali kerana memulakan era baharu dalam industri perfileman Korea Selatan sejak 32 tahun yang lalu, Song Kang Ho kini beralih ke skrin kecil menerusi drama Uncle Sam Shik, bersatu semula dengan pengarah Shin Yeon Shik (One Win, Cobweb). Uncle Sam Shik akan mengandungi 10-episod dan kini sedang mencari platform penyiarannya.